प्रदेश विधानसभा चुनाव में मात्र तीन महीने का समय बचा है, ऐसे में निर्वाचन विभाग ने चुनावी तैयारियां तेज कर दी हैं। वहीं चुनाव में ईवीएम व वीवीपैट के उपयोग को लेकर छिड़ी बहस के बीच मतदान की निष्पक्षता एवं मतदान प्रतिशत बढ़ाने के उपाय भी शुरू कर दिए हैं। फिलहाल निर्वाचन आयोग का सबसे ज्यादा जोर आगामी विधानसभा चुनाव में मतदान प्रतिशत बढ़ाने पर हैं। इसके लिए हर विधानसभा क्षेत्र में एक-एक आदर्श मतदान केन्द्र के वाहन रवाना किया गया है। निर्वाचन विभाग के स्वीप कार्यक्रम के तहत ये रथ हर विधानसभा क्षेत्र की प्रत्येक ग्राम पंंचायत में जाएंगे और मतदाताओं को ईवीएम, वीवीपैट के जरिये मतदान करने, ईवीएम व वीवीपैट से डाले गए वोट की सत्यता परखने के तरीके की जानकारी देंगे।